Eugenijus Petruškevičius

Eugenijus Petruškevičius (, g. 1937 m. rugsėjo 22 d. Bubelių kaime, Lenkijoje, dab. Palenkės vaivadijos Seinų apskrities Seinų valsčiuje) – žurnalistas ir Lenkijos lietuvių visuomenės veikėjas.

Biografija 
Pradinę mokyklą lankė Bubeliuose, vėliau mokėsi Seinų gimnazijoje. Neakivaizdiniu būdu baigė Varšuvos universiteto teisės fakultetą. 1955-1958 m. mokytojavo Vidugirių pradžios mokykloje. 1958-1962 m. vadovavo Seinų apskrities Kaimo jaunimo sąjungai. 1962-1964 m. dirbo Seinų apskrities administracijos įstaigose. 1965-1973 m. Lietuvių visuomeninės kultūros draugijos draugijos Centro valdybos sekretorius, 1973-1984 m. Lenkijos lietuvių žurnalo „Aušra“ redaktorius. Apkaltinus nacionalizmu, buvo priverstas redakciją palikti. Dirbo žurnale „Krajobrazy“ žurnalistu, vėliau redaktoriaus pavaduotoju.  Po to – Baltstogės radijo žurnalistas, rengęs laidas lietuvių kalba. Ilgametis Lenkijos lietuvių laikraščio „Šaltinis“ redaktorius.

1990-2004 m. Lenkijos lietuvių draugijos pirmininkas, nuolatinis Lenkijos lietuvių bendruomenės Tarybos narys.

Šaltiniai 

Lietuvos žurnalistai
Lenkijos lietuvių bendruomenės veikėjai
Lietuvos redaktoriai